ቦትስዋና ከቻይና የሕክምና ቁሳቁስ ድጋፍ ተደረገላት፡፡
ባሕር ዳር፡ ግንቦት 23/2012 ዓ.ም (አብመድ) ቦትስዋና የኮሮና ወረርሽኝን ለመከላከል የሚያግዙ ቁሳቁስ ከቻይና ተረክባለች፡፡ 15 ሺህ የፊት መሸፈኛ ጭምብል፣ 150 ሺህ የሕክምና ባለሙያዎች ልዩ ጭምብል፣ 3 ሺህ ለጤና ባለሙያዎች የጫማ መሸፈኛ፣ 5 ሺህ ለአንድ ዙር የሚያገለግሉ የግል ደኅንነት መጠበቂያ አልባሳት፣ 7 ሺህ የሕክምና ባለሙያዎች የደኅንነት መጠበቂያ መንጽርና 7 ሺህ የጨረር ማጽጃዎች ናቸው የተረከበችው፡፡ድጋፉ በትጋት ሕዝቡን ከወረርሽኙ ለመከላከል እየሠሩ ላሉ የጤና ባለሙያዎች እጅግ አስፈላጊ መሆኑን የቦትስዋና የጤና ሚኒስትር ሊሞጋኝ ክዋፔ ተናግረዋል፡፡በቦትስዋና የቻይና አምባሳደር ዧ ያንቦ ደግሞ ሀገራቸው ከቦትስዋና ጎን መሆኗን በማመላከት ‘‘ይህንን ወረርሽኝ በጋራ ተከላክለን ወደቀደመ መደበኛ ሕይወታችንና ምርታማነታችን እንመለሳለን’’ ብለዋል፡፡ሲ ጂ ቲ ኤን
በአብርሃም በዕውቀት